REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/61-20

24. februar 2020. godine

B e o g r a d

ZAPISNIK

64. SEDNICE ODBORA ZA PRIVREDU, REGIONALNI RAZVOJ, TRGOVINU,

TURIZAM I ENERGETIKU, ODRŽANE 24. FEBRUARA 2020. GODINE

 Sednica je počela u 8 časova i 37 minuta.

 Sednicom je predsedavala Snežana B. Petrović, predsednik Odbora.

 Pored predsednika, sednici su prisustvovali članovi Odbora: Aleksandra Tomić, zamenik predsednika Odbora, Stanislava Janošević, Zoran Bojanić, Vladimir Marinković i Ana Čarapić.

 Sednici su prisustvovali Snežana Paunović (zamenik odsutnog člana Odbora Novice Tončeva), Dragan Veljković (zamenik odsutnog člana Odbora Studenke Stojanović), Nataša St. Jovanović (zamenik odsutnog člana Odbora Snežane R. Petrović), Dragomir Karić (zamenik prisutnog člana Odbora Stanislave Janošević) i Milimir Vujadinović (zamenik odsutnog člana Odbora Jelene Mijatović).

 Sednici nisu prisustvovali članovi Odbora: Aleksandar Stevanović, Tomislav Ljubenović, Gorica Gajić, Dejan Nikolić, Ivan Kostić, Vojislav Vujić i Zdravko Stanković, niti njihovi zamenici.

 Sednici su, na poziv predsednika, iz Ministarstva trgovine, turizma i telekomunikacija prisustvovali: Miroslav Knežević, državni sekretar, Milana Arlov Sekulić, viši savetnik u Sektoru spoljne trgovine, Milan Vojvodić, šef Odseka za informacionu bezbednost i elektronsko poslovanje i Marija Popović, inspektor za primenu propisa u oblasti elektronskog dokumenta, elektronske identifikacije i usluga od poverenja u elektronskom poslovanju. Iz Ministarstva privrede sednici su prisustvovali: Dragan Grgurević, državni sekretar, Nenad Stošić, načelnik u Odeljenju za međunarodnu saradnju i evropske integracije i Miodrag Dugandžija, Setor za kvalitet i bezbednost proizvoda, i iz Ministarstva rudarstva i energetike Olga Antić – Miočinović, viši savetnik.

 Na predlog predsednika, Odbor je jednoglasno utvrdio sledeći

D n e v n i r e d

1. **Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Republike Turske o industriji i tehnologiji,** koji je podnela Vlada (broj 011-3158/19 **od 24. decembra 2019. godine);**
2. Razmatranje Predloga zakona o potvrđivanju Konvencije o kontroli i žigosanju predmeta od dragocenih metala, sa aneksima I i II, koji je podnela Vlada (broj 011-3063/19 **od 13. decembra 2019. godine);**
3. Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o saradnji na izgradnji, upravljanju, održavanju, rekonstrukciji i sanaciji gasovoda za transport prirodnog gasa koji prolazi preko državne granice, koji je podnela Vlada (broj 011-2003/19 od 5. jula 2019. godine);
4. Razmatranje Predloga zakona o potvrđivanju Sporazuma između Vlade Republike Srbije i Vlade Grenade o ekonomskoj saradnji, koji je podnela Vlada (broj 011-1807/19 od 7. juna 2019. godine);
5. Razmatranje Predloga zakona o potvrđivanju Sporazuma između Vlade Republike Srbije i Vlade Crne Gore o uzajamnom priznavanju kvalifikovanih usluga od poverenja koje se pružaju u Republici Srbiji i usluga sertifikovanja za elektronske transakcije koje se pružaju u Crnoj Gori, koji je podnela Vlada (broj 011-1806/19 od 7. juna 2019. godine);
6. Razmatranje Predloga zakona o potvrđivanju Sporazuma između Vlade Republike Srbije i Vlade Kraljevine Maroko o trgovinskoj i ekonomskoj saradnji, koji je podnela Vlada (broj 011-1803/19 od 7. juna 2019. godine);
7. Razmatranje Predloga zakona o potvrđivanju Sporazuma o saradnji u oblasti turizma između Vlade Republike Srbije i Vlade Komonvelta Dominike, koji je podnela Vlada (broj 011-1652/19 od 13. maja 2019. godine).

Odbor je jednoglasno usvojio zapisnike sa 61. i 63. sednice Odbora.

1. – 7. tačka dnevnog reda - **Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Republike Turske o industriji i tehnologiji**; **Predloga zakona o potvrđivanju Konvencije o kontroli i žigosanju predmeta od dragocenih metala, sa aneksima I i II; Predloga zakona o potvrđivanju Sporazuma između Vlade Republike Srbije i Vlade Mađarske o saradnji na izgradnji, upravljanju, održavanju, rekonstrukciji i sanaciji gasovoda za transport prirodnog gasa koji prolazi preko državne granice; Predloga zakona o potvrđivanju Sporazuma između Vlade Republike Srbije i Vlade Grenade o ekonomskoj saradnji; Predloga zakona o potvrđivanju Sporazuma između Vlade Republike Srbije i Vlade Crne Gore o uzajamnom priznavanju kvalifikovanih usluga od poverenja koje se pružaju u Republici Srbiji i usluga sertifikovanja za elektronske transakcije koje se pružaju u Crnoj Gori; Predloga zakona o potvrđivanju Sporazuma između Vlade Republike Srbije i Vlade Kraljevine Maroko o trgovinskoj i ekonomskoj saradnji; Predloga zakona o potvrđivanju Sporazuma o saradnji u oblasti turizma između Vlade Republike Srbije i Vlade Komonvelta Dominike**

 Odbor je razmotrio Predlog zakona o **potvrđivanju Sporazuma o saradnji između Vlade Republike Srbije i Vlade Republike Turske o industriji i tehnologiji** i podneo Izveštaj Narodnoj skupštini. U uvodnim napomenama o **Predlogu zakona**, Dragan Grgurević, državni sekretar u Ministarstvu privrede, istakao je da je bilo potrebno institucionalizovati industrijsku saradnju sa Turskom na obostranu korist. Sporazumom je predviđeno osnivanje zajedničkog Odbora za sprovođenje zakona.

 Odbor je razmotrio Predlog zakona o potvrđivanju Konvencije o kontroli i žigosanju predmeta od dragocenih metala, sa aneksima I i II i podneo Izveštaj Narodnoj skupštini. U uvodnim napomenama o **Predlogu zakona,** Dragan Grgurević, državni sekretar u Ministarstvu privrede, istakao je da je Direkciju za mere i dragocene metale u novembru 2014. godine posetio Inspekcijski tim Konvencije radi provere usaglašenosti Republike Srbije, sa zahtevima Konvencije. Inspekcijski tim je podneo Izveštaj o poseti, izneo pozitivno mišljenje i preporučio članicama Konvencije da prihvate Srbiju u punopravno članstvo Konvencije. Zaključkom Vlade od 11. oktobra 2016. godine, utvrđena je osnova za pristupanje Republike Srbije Konvenciji. Srbija je od tada pridruženi član, ima obavezu da prisustvuje sednicama, bez prava odlučivanja. U Konvenciji o kontroli i žigosanju predmeta od dragocenih metala, Republika Srbija kao država aplikant, trenutno ima status posmatrača i u tom svojstvu plaća polovinu članarine koju plaćaju punopravni članovi (8.900 CHF). Pristupanjem Republike Srbije punopravnom članstvu Konvencije omogućiće se da se u Republici Srbiji može koristiti žig Konvencije, odnosno međunarodni žig za označavanje predmeta od dragocenih metala. Pristupanje Republike Srbije Konvenciji doprineće smanjenju troškova uvoza predmeta označenih žigom Konvencije koji više neće morati da se dodatno ispituju i žigošu, što će doprineti većem izboru predmeta od dragocenih metala na domaćem tržištu po povoljnijim cenama i što će dati podstrek daljem razvoju ove privredne delatnosti u Republici Srbiji i ubrzati dalji razvoj zlatarstva kao privredne grane.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Mađarske o saradnji na izgradnji, upravljanju, održavanju, rekonstrukciji i sanaciji gasovoda za transport prirodnog gasa koji prolazi preko državne granice i podneo Izveštaj Narodnoj skupštini. U uvodnim napomenama o **Predlogu zakona**, Olga Antić – Miočinović, viši savetnik u Ministarstvu rudarstva i energetike, iznela je da je Sporazum potpisan u Budimpešti 14. juna 2019. godine. Ovaj Sporazum se odnosi na projekat izgradnje gasovoda Turski tok na teritoriji Republike Srbije, od granice sa Bugarskom do granice sa Mađarskom, kao nastavak Turskog toka. Nosilac projekta je privredno društvo Gastrans, čiji su osnivači JP Srbijagas i Gazprom. Pored tog budućeg gasovoda, projekat se odnosi i na postojeće interkonektore između Mađarske i Srbije. Sporazum je porška dve Vlade merama za realizaciju projekta, sporazum o koordinatnim tačkama završetka gasovoda na izlazu iz Srbije i o pravnom položaju lica koja će obavljati poslove koji proizilaze iz implementacije ovog Sporazuma. U diskusiji, narodni poslanik Dragomir Karić, postavio je pitanje udela Srbije i Mađarske u vlasništvu preduzeća Gastrans, a Olga Antić Miočinović je informisala da su udeli po 50%.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Grenade o ekonomskoj saradnji i podneo Izveštaj Narodnoj skupštini. U uvodnim napomenama o **Predlogu zakona,** Milana Arlov Sekulić, viši savetnik u Ministarstvu trgovine, turizma i telekomunikacija, istakla je da će Sporazum sa Grenadom o ekonomskoj saradnji predstavlja ugovornu regulativu koja će dati dodatni podstrek razvoju ekonomskih odnosa za čije unapređenje postoji prostor.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Crne Gore o uzajamnom priznavanju kvalifikovanih usluga od poverenja koje se pružaju u Republici Srbiji i usluga sertifikovanja za elektronske transakcije koje se pružaju u Crnoj Gori i podneo Izveštaj Narodnoj skupštini. U uvodnim napomenama o **Predlogu zakona**, Milan Vojvodić, šef Odseka za informacionu bezbednost i elektronsko poslovanje, istakao je da je Sporazum potpisan u okviru Digitalnog samita, koji je održan u Beogradu, 4. aprila 2019. godine. Sporazumom se priznaju usluge od poverenja (kvalifikovani elektronski potpis, elektronski pečat i vremenski žig) u Republici Srbiji i Crnoj Gori. Uslugama u Republici Srbiji daje se jednako pravno dejstvo kao i u Republici Crnoj Gori, i obratno. Sporazum je donet u skladu sa članom 40. Zakona o elektronskom dokumentu.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Kraljevine Maroko o trgovinskoj i ekonomskoj saradnji i podneo Izveštaj Narodnoj skupštini. U uvodnim napomenama o **Predlogu zakona,** Milana Arlov Sekulić, viši savetnik u Ministarstvu trgovine, turizma i telekomunikacija, istakla je da je ovim Sporazumom inovirana regulativa koja je postojala još sedamdesetih godina prošlog veka, kada je Kraljevina Maroko bila jedan od značajnijih trgovinskih partnera bivše države. Rezultat je dogovora tokom sednica Mešovitih komiteta održanih 2015. godine. Sporazum je potpisan prošle godine u Rabatu.

 Odbor je razmotrio Predlog zakona o potvrđivanju Sporazuma o saradnji u oblasti turizma između Vlade Republike Srbije i Vlade Komonvelta Dominike i podneo Izveštaj Narodnoj skupštini. U uvodnim napomenama o **Predlogu zakona,** Miroslav Knežević, državni sekretar u Ministarstvu trgovine, turizma i telekomunikacija, istakao je da će se, na osnovu ovog Sporazuma, pored razmene informacija o razvoju turizma između Dominike i Srbije, vršiti razmena informacija o strateškom planiranju, edukaciji kadrova i dr. Sporazum sadrži osnove saradnje na promociji turističke ponude i predstavljanju na različitim događajima.

 U diskusiji su učestvovali Snežana B. Petrović, Dragomir Karić, Dragan Grgurević, Olga Antić – Miočinović, Milana Arlov Sekulić, Milan Vojvodić i Miroslav Knežević.

 1) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o **potvrđivanju Sporazuma o saradnji između Vlade Republike Srbije i Vlade Republike Turske o industriji i tehnologiji.**

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 2) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Konvencije o kontroli i žigosanju predmeta od dragocenih metala, sa aneksima I i II.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 3) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma između Vlade Republike Srbije i Vlade Mađarske o saradnji na izgradnji, upravljanju, održavanju, rekonstrukciji i sanaciji gasovoda za transport prirodnog gasa koji prolazi preko državne granice.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

4) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma između Vlade Republike Srbije i Vlade Grenade o ekonomskoj saradnji.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 5) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma između Vlade Republike Srbije i Vlade Crne Gore o uzajamnom priznavanju kvalifikovanih usluga od poverenja koje se pružaju u Republici Srbiji i usluga sertifikovanja za elektronske transakcije koje se pružaju u Crnoj Gori.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 6) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma između Vlade Republike Srbije i Vlade Kraljevine Maroko o trgovinskoj i ekonomskoj saradnji.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 7) Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma o saradnji u oblasti turizma između Vlade Republike Srbije i Vlade Komonvelta Dominike.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 Sednica je zaključena u 9 časova.

 Sednica je prenošena u live stream-u i tonski snimana, a video zapis se nalazi na internet stranici Narodne skupštine.

 SEKRETAR PREDSEDNIK

Aleksandra Balać Snežana B. Petrović